Parlamenterê HDP’yî yê ke 15 bajaran ra ver bi Amedî semedê paştîdayîşê  Leyla Guvena ke 100 rojî yo semedê wedartişê tecrîdê serê Raryberê Şarê Kurdî Abdullah Ocalanî grevê vêşanîye de ya, rayraşîyeyîşêk viraşt, rixmê hêrişê polîsan resayî Amed.
Parlamenterê HDP’yî bajaranê Colemêrg, Wan, Qers, Bedlîs, Agirî, Mûş, Şirnex, Mêrdîn, Sêrt, Êlîh, Dêrsim, Çewlîg û Riha ra   hewt hetan ra rayraşîyayîşî dayîbî destpêkerdene.
Parlamenterê ke rayraşîyayîşî de ca girewt wina yê: Hasan Ozguneş, Nuran Îmîre, Huseyîn Kaçmaz, Ebru Gunaye, Pero Dundar, Tuma Çelik, Sıddık Taş, Feleknas Uca, Ayşe Acar Başarane, Necdet İpekyuz, Salîha Aydenîze, Sait Dede, Habib Eksîk, Muazzez Orhane, Murat Sarisaç, Tayyîp Temel, Abdullah Koç, Dîlan Dîrayet Taşdemîre, Şevîn Coşkune, Mensur Îşik, Erdal AydemÎr, Kemal Bulbul, Alîcan Onlu, Mahmut Togrul, Ayşe Surucu û Nûsrettîn Maçîn.
Parlementerê HDP’yî ke binê hêrişê polîsan û dewlete de rayrayîşî viraşte do vernîya banê Leyla Guvene de eşkerayîyêk bidê. Amed de banê Guvene û banê HDP û DBP’yî bi rojanê binê ablûka de yê. Salîha Aydenîza ke Wan de raştê hêrişê polîsan ameyîbî, polsan reyna hêrişê ci kerd biyê birînda û ameye berdene bi nêweşxane. Hetê bînî ra polîsî rojnamegerna rê zî astengîye vejenê.
Bu iktidar Ankara'dan, İstanbul'dan başlayarak yaşamı ablukaya aldı. #LeylaYaşasınDiye bu ablukalara, tecrit çemberlerine karşın YAŞAM kazanacak. Mücadele kazanacak. Leyla kazanacak, biz kazanacağız. Bijî Jiyan! Yaşasın Yaşam! pic.twitter.com/y22HzKfCSR
